Pūras (matavimo vienetas)
Pūras – senovinis tūrio matavimo vienetas, skirtas birioms medžiagoms matuoti. Taip pat skirta dalis – puspūris. Nuo XVI iki XX a. pr. lietuvių (žemaičių) pūras buvo lygus šeštadaliui statinės, 12 senųjų gorčių (arba 24 naujųjų gorčių), 62,7 l. Mažasis pūras buvo lygus 18 naujųjų gorčių (50,76 l). Be to, Lietuvoje dar buvo žinomas Rygos arba Magdeburgo pūras (=24 Rygos gorčiams, 26 nauj. gorčiams, 73,32 l) bei didysis pūras (30 nauj. gorčių, 84,6 l).